คาดหุ้นสัปดาห์หน้าผันผวน
ศูนย์กสิกร ฯคาดหุ้นไทยสัปดาห์หน้าผันผวนขาลงเผชิญขายทำกำไร จับตาตัวเลขศก.สหรัฐ
10 มี.ค. 2555

ศูนย์กสิกร ฯคาดหุ้นไทยสัปดาห์หน้าผันผวนขาลงเผชิญขายทำกำไร จับตาตัวเลขศก.สหรัฐ
บริษัท ศูนย์วิจัยกสิกรไทย จำกัด รายงานแนวโน้มหุ้นไทยสัปดาห์หน้า (12-16 มี.ค.55) มองว่า ดัชนีอาจแกว่งตัวผันผวน โดยมีโอกาสปรับตัวลงจากแรงขายทำกำไร หลังการแก้ไขปัญหาหนี้กรีซมีความชัดเจนขึ้น ขณะที่จะต้องติดตามการประชุมนโยบายการเงินของธนาคารกลางสหรัฐฯ (FOMC) และการรายงานตัวเลขเศรษฐกิจสหรัฐฯ ที่สำคัญ ได้แก่ ยอดค้าปลีก ดัชนีราคาผู้บริโภค และการผลิตอุตสาหกรรม
ทั้งนี้ บล.กสิกรไทย คาดว่า ดัชนีจะมีแนวรับที่ 1,150 และ 1,114 จุด ขณะที่แนวต้านคาดว่าจะอยู่ที่ 1,173 และ 1,192 จุด ตามลำดับ